b'\n_START_ARTICLE_\nDuda Paiva Company\n_START_PARAGRAPH_\nDuda Paiva Company er et nederlandsk figurteaterkompani som ble stiftet i 2004. Kompaniets brasilianske grunnlegger og kunstneriske leder Duda Paiva er utdannet i klassisk ballett, og har blitt verdensber\xc3\xb8mt for sin kombinasjon av dansk og figurteater._NEWLINE_Da Duda Paiva Company gjestet Norge i 2012, ble norske dansere inkludert i kompaniets nye forestilling ManBeast (per 2018 oppf\xc3\xb8rt i kompaniets produksjonsliste som Bestiaires), og fikk oppl\xc3\xa6ring i kombinere dans med figurspill. Danseren Vilde Halle Ekeland var en av de norske kunstnerne som opptr\xc3\xa5dte i forestillingen som fikk verdenspremiere p\xc3\xa5 Dansens Hus i Oslo.  Forestillingen turnerte deretter rundt i Norge gjennom et samarbeid med Riksteatret og Agder Teater/Kilden Teater- og Konserthus. Den b\xc3\xa6rende ideen i denne produksjonen er hva som skjer n\xc3\xa5r skulpturene i et museum v\xc3\xa5kner til liv om natten. Figurene i forestillingen var laget av norske Kari Noreger, Jim Barnard og Joze Lasic._NEWLINE__NEWLINE_Ved det samme norgesbes\xc3\xb8ket i 2012 opptr\xc3\xa5dte Duda Paiva selv ogs\xc3\xa5 med sin soloforestilling Bastard! p\xc3\xa5 Dansens Hus. Denne forestillingen ble presentert for publikum som f\xc3\xb8lger:_NEWLINE_\xc2\xab\xc2\xabBastard!\xc2\xbb er Duda Paivas mesterlige soloforestilling, hvor kun han selv og en mengde fantastiske figurer opptrer p\xc3\xa5 scenen. Figurene levendegj\xc3\xb8res av Duda Paiva p\xc3\xa5 alle tenkelige \xe2\x80\x93 og utenkelige \xe2\x80\x93 vis, og er en studie i hva som er mulig \xc3\xa5 f\xc3\xa5 til n\xc3\xa5r figurteater og dans smeltes sammen.\xc2\xbb'